
PAKALPOJUMA LĪGUMS Nr. 

Rīgā,						             		Datums skatāms laika zīmogā

Rīgas valstspilsētas pašvaldības Centrālā administrācija, tās vadītāja p.i. […], no vienas puses, (turpmāk – Pasūtītājs) un 
SIA “Marivo” nodokļu maksātāja reģistrācijas Nr. 40203012377, tās valdes priekšsēdētāja […] (turpmāk – Izpildītājs), no otras puses, 
abi kopā turpmāk – Līdzēji, pamatojoties uz iepirkuma “Telpu uzkopšanas darbi”, identifikācijas Nr. CAIP 2024/59, rezultātiem, noslēdz šādu Pakalpojuma līgumu (turpmāk – Līgums) par turpmāk minēto:

1. Līguma priekšmets

Pasūtītājs uzdod un Izpildītājs sniedz telpu uzkopšanas darbus (turpmāk – Pakalpojumi) Rīgā, Rātslaukums 1, M.Jauniela 5, Dzirciema ielā 28, Zemgaļu ielā 1, Eduarda Smiļģa ielā 46, Ieriķu ielā 43a, Aglonas ielā 4b, Rūpniecības ielā 21, Daugavpils ielā 31, Vidrižu ielā 6a, Slokas ielā 161 k2, Pāles ielā 9 (turpmāk - Objekts) saskaņā ar 1. pielikumu (tehniskā specifikācija / tehniskais piedāvājums), kas ir Līguma neatņemama sastāvdaļa. Pakalpojuma izmaksas noteiktas Līguma 2. pielikumā (Finanšu piedāvājums).

2. Līguma summa un samaksas kārtība

2.1. Līguma kopēja summa EUR 504 197,13 (pieci simti četri tūkstoši viens simts deviņdesmit septiņi euro un 13 centi). Līguma kopējā summā ir iekļauti visi nodokļi, nodevas un citi ar Pakalpojuma sniegšanu saistītie izdevumi. 
2.2. Noformējot rēķinu, tajā jānorāda:
Saņēmējs: Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods: 90011524360
PVN reģ. Nr.: LV90011524360
Banka: Luminor Bank AS Latvijas filiāle
Bankas kods: RIKOLV2X
Konts: LV26RIKO0020100001010
RD iestāde: Rīgas valstspilsētas pašvaldības Centrālās administrācijas Nodrošinājuma pārvalde
RD iestādes adrese: Rātslaukums 1, Rīga, LV-1050
RD iestādes kods:1502

2.3. Par sniegto pakalpojumu pasūtītājs veic maksājumu Izpildītāja bankas kontā 15 (piecpadsmit) darba dienu laikā pēc pakalpojuma sniegšanas, pamatojoties uz Izpildītāja izsniegto un pasūtītāja pārstāvja apstiprināto un elektroniski iesniegto pavadzīmi-rēķinu.
2.4. Izpildītājs sagatavo elektronisko rēķinu atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
2.5. Izpildītājs elektroniskos rēķinus apmaksai iesniedz, izvēloties vienu no sekojošajiem rēķina piegādes kanāliem:
2.5.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu;
2.5.2. augšupielādē rēķinu failus pašvaldības portālā www.eriga.lv, atbilstoši portālā noteiktajam aprakstam par elektroniskā rēķina iesniegšanas formātu un piegādes veidu;
2.5.3. izmanto Web formas manuālai rēķinu ievadei.
2.6. Līgumā noteiktā kārtībā iesniegts elektroniskais rēķins nodrošina Līdzējiem elektroniskā rēķina izcelsmes autentiskumu un satura integritāti.
2.7. Līdzēji vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši šī Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
2.8. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam. 
2.9. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
2.10. Veicot samaksu, Pasūtītājs ir tiesīgs ieturēt Izpildītājam aprēķināto līgumsodu.

3. Līguma izpildes termiņš, vieta un nosacījumi

3.1. Līgums stājas spēkā tā abpusējas parakstīšanas dienā, tiek slēgts uz 24 (divdesmit četriem) mēnešiem no  01.08.2024. līdz 31.07.2026.
3.2. Izpildītājs nekavējoties rakstveidā paziņo Pasūtītājam par apstākļiem, kas traucē vai varētu traucēt izpildīt Pakalpojumu Līguma 3.1. apakšpunktā noteiktajā termiņā.
3.3. Izpildītājs neatbild par Pakalpojuma izpildes termiņa kavējumu, kas radies Pasūtītāja vainas dēļ. 
3.4. Pasūtītājs pieņem Pakalpojumu katru dienu, bet par kalendāro mēneša ikdienas uzkopšanu, parakstot Pakalpojuma nodošanas-pieņemšanas aktu, ja Pakalpojums izpildīts kvalitatīvi un atbilst Līgumā noteiktajām prasībām.
3.5. Ja, pieņemot Pakalpojumu, Pasūtītājs atklāj Pakalpojuma neatbilstību Līguma nosacījumiem, Pasūtītājam ir tiesības neparakstīt Pakalpojuma nodošanas-pieņemšanas aktu. Šajā gadījumā Pasūtītājam 3 (trīs) darba dienu laikā ir jāiesniedz Izpildītājam rakstiska pretenzija, norādot trūkumus vai neatbilstību Līguma nosacījumiem, un Līdzēji rakstiski vienojas par Līguma saistību izpildes un/vai norēķinu kārtību un apjomiem.
4. Izpildītāja tiesības un pienākumi
4.1. Izpildītājs apņemas pienācīgā kvalitātē izpildīt visus Līgumā minētos telpu uzkopšanas darbus Līgumā noteiktajos termiņos un saskaņā Līguma 1. pielikumu.
4.2. Izpildītājs pirms Pakalpojuma sniegšanas uzsākšanas, iesniedz Pasūtītājam saskaņošanai darbinieku sarakstu, kuri nodrošinās Pakalpojuma izpildi Objektā, kā arī savlaicīgi, t.i. ne vēlāk kā 3 (trīs) darbdienas pirms izmaiņu veikšanas, rakstveidā  informē Pasūtītāju par izmaiņām minētajā sarakstā. Izpildītājs informē savus darbiniekus par personas datu apstrādi atbilstoši Vispārīgās datu aizsardzības regulas prasībām.
4.3. Izpildītājs un tā darbinieki ievēro konfidencialitāti attiecībā uz jebkuriem Objekta telpās esošiem dokumentiem un materiāliem jebkādā formā, ar kuriem izpildītāja darbiniekiem ir iespēja apzināti vai neapzināti iepazīties Pakalpojuma izpildes gaitā. Izpildītājs apņemas nodrošināt jebkādu ziņu neizpaušanu trešajām personām. Izpildītājs veic pasākumus, lai nodrošinātu, ka jebkura fiziska persona, kura Objektā darbojas Izpildītāja pakļautībā vai uzdevumā un kurai apzināti vai neapzināti ir radusies piekļuve personas datiem, tos nekādā veidā neapstrādā, tajā skaitā neveic vākšanu, aplūkošanu, izmantošanu, dzēšanu vai iznīcināšanu un izpaušanu, nosūtot, izplatot vai citādi darot tos pieejamus trešajām personām.
4.4. Izpildītājs apņemas, saņemot telefoniski vai pa e-pastu Pasūtītāja pretenziju par nekvalitatīvi veiktajiem darbiem, ne vēlāk kā 2 (divu) stundu laikā ierasties Objektā un konstatētos trūkumus novērst tajā pašā dienā. Ja tajā pašā dienā trūkumi netiek novērsti, Pasūtītājs vienpusēji sagatavo defektācijas aktu, iesniedz to Izpildītāja pārstāvim vai nosūta tās kopiju uz Izpildītāja elektroniskā pasta adresi, kas norādīta Līguma 10.5.apakšpunktā. Izpildītājam ir saistošs šādi sagatavots akts un tas tiek pievienots Līguma 3.4. apakšpunktā minētajam pieņemšanas-nodošanas aktam. 
4.5. Izpildītājs apņemas nodrošināt savu darbinieku atpazīstamību (forma vai piespraužamās identifikācijas zīmes (uz zīmēm norādīts darbinieka vārds, uzvārds, Izpildītāja nosaukums) un to, ka identifikācijas zīmi darbinieks nēsā piespraustu pie apģērba redzamā vietā.
4.6. Izpildītājs nodrošina, ka pakalpojuma sniegšanā iesaistītie darbinieki neiepazīstas ar telpās esošajiem dokumentiem, to saturu, kā arī nemēģina veikt piekļuvi Objektā esošajai biroja tehnikai.
4.7. Izpildītājs apņemas neizpaust informāciju trešajām personām, kas tieši vai netieši tam kļūst vai var kļūt zināma par Pasūtītāju, tā darbiniekiem, Objekta plānojumu, sadarbības partneriem.
4.8. Izpildītājs nodrošina, ka darbinieki, kurus tas nosūtīs veikt Līgumā paredzētos telpu uzkopšanas darbus, godprātīgi pildīs savus pienākumus un uzņemas pilnu atbildību par savu darbinieku rīcību laikā, kad tie saskaņā ar Līgumu atrodas Objektā.
4.9. Ja Izpildītāja vainas dēļ Pasūtītājam vai trešajām personām tiek radīti zaudējumi, nodarot bojājumu telpām, precēm, inventāram un citām materiālām vērtībām, kurus Izpildītājs nav izlabojis vai nevar izlabot 48 (četrdesmit astoņu) stundu laikā, Izpildītājs atlīdzina Pasūtītājam vai trešajām personām ar to radītos tiešos zaudējumus.
4.10. Izpildītājs apņemas ne vēlāk kā pirms pakalpojuma izpildes uzsākšanas, iesniegt Pasūtītājam vispārējās civiltiesiskās atbildības apdrošināšanas polises, t.sk. apdrošināšanas noteikumu kopiju par tā darbības vai bezdarbības rezultātā nodarītajiem zaudējumiem trešajām personām un Pasūtītājam (līgumslēdzējpusei) nodarīto zaudējumu atlīdzināšanu uz Līguma darbības laiku ar atbildības limitu ne mazāku kā 200 000,00 EUR (divi simti tūkstoši euro) vai apdrošināšanas sabiedrības izsniegtu apliecinājumu, ka Izpildītāja civiltiesiskā atbildība ir atbilstoši apdrošināta. Apdrošināšanas polisei jābūt spēkā visu pakalpojuma sniegšanas laiku.  
4.11. Izpildītājs garantē, ka Pakalpojuma sniegšanā izmantotie tīrīšanas līdzekļi ir sertificēti un atbilst visām Latvijas Republikas normatīvo aktu un Līguma 1. pielikuma 10.5. apakšpunkta prasībām, kā arī uzņemas pilnu atbildību par to līdzekļu pareizu pielietojumu, kurus Līgumā paredzēto darbu veikšanai izmantos nosūtītie Izpildītāja darbinieki.
4.12. Viena mēneša laikā no Līguma spēkā stāšanās dienas Izpildītājs iesniedz Pasūtītājam pārskatu, norādot izmantoto tīrīšanas līdzekļu nosaukumus un daudzumu, kā arī pierādījumus par to atbilstību Līguma 1. pielikuma (tehniskā specifikācija / tehniskais piedāvājums) norādītājam prasībām (piemēram, drošības datu lapas).
4.13. Izpildītājs nodrošina un atbild par to, ka tā personāls ievēros visus Latvijas Republikas normatīvajos aktos noteiktos ugunsdrošības un darba drošības noteikumus, kā arī šajā Līgumā noteiktās prasības un ierobežojumus.
4.14. Izpildītājs apņemas veikt visas nepieciešamās darbības, lai pilnveidotu Pakalpojuma izpildē iesaistīto darbinieku zināšanas un iemaņas.
4.15. Izpildītājs nav tiesīgs nodot Līguma izpildi trešajai pusei (apakšuzņēmējam) bez rakstiska saskaņojuma ar Pasūtītāju.
4.16. Veicot Līgumā noteiktos darbus, Izpildītāja personālam nav atļauts:
4.16.1. izslēgt vai ieslēgt un lietot datortehniku;
4.16.2. izmantot sadzīves tehnikas (piemēram, putekļusūcēju) nodrošināšanai ar elektroenerģiju rozetes, kas Pasūtītāja telpās apzīmētas ar vārdu “data” ;
4.16.3. lietot personīgām vajadzībām Pasūtītāja telpās esošos tālruņus;
4.16.4. lasīt un kārtot darba vietās atrodošos dokumentus;
4.16.5. ieslēgt un lietot kopētājus, faksa aparātus un citu biroja tehniku;
4.16.6. nodot trešajām personām (tai skaitā Līguma 4.2.apakšpunktā minētajā sarakstā neiekļautam Izpildītāja darbiniekam) lietošanai izsniegtās Objekta piekļuves caurlaides;
4.16.7. ievest Pasūtītāja telpās nepiederošas personas.
4.17. Izpildītājs apņemas pēc Pasūtītāja pieprasījuma mainīt konkrētu darbinieku, ja par viņu Pasūtītājs izteicis pretenzijas.
4.18. Izpildītājs nodrošina, ka beidzot veikt ar Līguma izpildi saistītos darbus (tai skaitā, Līguma 4.2. apakšpunktā minētā saraksta izmaiņu gadījumā, vai iestājoties līguma beigu termiņam) Pasūtītājam tiek nodotas darbiniekiem izsniegtās Objekta piekļuves caurlaides.

5. Pasūtītāja tiesības un pienākumi

5.1. Līguma darbības laikā Izpildītāja darbinieku iekļūšanai Objektā savlaicīgi, lai nekavētu Izpildītājam Līguma izpildi, nodrošināt nepieciešamās caurlaides vai speciālas atļaujas un par to informēt Izpildītāju.
5.2. Objektā ierādīt Izpildītājam telpas, kur Izpildītāja darbinieki var pārģērbties, atstāt uz darba laiku savas personīgās mantas, Līguma darbības laikā uzglabāt darba inventāru un materiālus. Pasūtītājs Objektā nodrošina Izpildītāja darbiniekiem Pakalpojuma sniegšanai nepieciešamo bezmaksas elektroenerģiju un ūdeni;.
5.3. Pasūtītājs nodrošina, lai Izpildītāja darbinieki varētu netraucēti pildīt Līgumā noteiktos pienākumus, Izpildītāja darbinieku neaizskaramību no Pasūtītāja darbinieku un trešo personu puses laikā, kad tie uzturas Objektā un pilda savus pienākumus.
5.4. Pasūtītājs nodod Izpildītājam higiēnas līdzekļus (šķidrās ziepes, tualetes papīrs, gaisa atsvaidzinātāji, roku salvetes) novietošanai Objekta sanitārajās telpās.
5.5. Pasūtītājs ir tiesīgs pārbaudīt veikto darbu kvalitāti Objektā un telefoniski vai rakstiski informēt Izpildītāju par nekvalitatīvi veiktajiem darbiem Objektā, nosūtot rakstisku pretenziju uz Izpildītāja norādīto e-pastu.
5.6. Pasūtītājs ir tiesīgs vienpusēji sagatavot defektācijas aktu, ja Līguma 1.pielikuma 1.9. un 2.10.apakšpunktā noteiktajā termiņā nav novērsti Pasūtītāja pretenzijā norādītie trūkumi.
5.7. Defektācijas aktu Pasūtītājs iesniedz Izpildītāja pārstāvim vai nosūta tā kopiju uz Līguma 10.5.apakspunktā norādīto e-pasta adresi un tas tiek pievienots Līguma 3.4. apakšpunktā minētajam pieņemšanas-nodošanas aktam. 
5.8. Pasūtītājs apņemas vismaz 3 (trīs) darbdienas iepriekš brīdināt Izpildītāju gadījumā, ja ir ieplānotas izmaiņas Pasūtītāja darba laikā;
5.9. Pasūtītājs brīdina Izpildītāju ne vēlāk kā 1 (vienu) nedēļu iepriekš par Objektā paredzētajiem remontdarbiem, vienlaicīgi informējot par minēto darbu izpildes vietu un laiku.

6. Līdzēju atbildība

6.1. Izpildītājs atbild par Pakalpojuma izpildes kvalitāti un sedz Pasūtītājam visus zaudējumus, kas tam radušies sakarā ar Līguma nosacījumu neizpildi.
6.2. Ja ir noticis pakalpojuma sniegšanas termiņa kavējums, Izpildītājs maksā pasūtītājam līgumsodu (samazina rēķina summu) 0,5% (nulle komats pieci procenti) no rēķina summas bez PVN par katru nokavēto dienu, bet ne vairāk kā 10% (desmit procenti) no rēķina summas;
6.3. Ja ir noticis apmaksas termiņa kavējums pasūtītājs maksā Izpildītājam līgumsodu 0,5% (nulle komats pieci procenti) no rēķina summas bez PVN par katru nokavēto dienu, bet ne vairāk kā 10% (desmit procenti) no rēķina summas.
6.4. Pasūtītājs un Izpildītājs neatbild par Līguma pilnīgu vai daļēju neizpildi, ja tā radusies ārkārtēja, nepārvarama rakstura apstākļu dēļ. Pie šādiem apstākļiem pieder: valsts varas un pārvaldes pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, avārijas (ugunsnelaime, plūdi Pasūtītāja vai Izpildītāja objektos utt., kas saistīti ar Līguma izpildes nodrošināšanu).
6.5.  Līdzējs, kurš atsaucas uz Līguma 6.4. apakšpunktā minētiem apstākļiem, par to iestāšanos otram Līdzējam paziņo ne vēlāk kā 3 (trīs) darba dienu laikā, pievienojot kompetentas valsts institūcijas izziņu, kas apstiprina šo faktu.
6.6.  Gadījumā, ja Izpildītājs piesaista ar Līgumu uzņemto saistību izpildē trešās personas, tas atbild par trešās personas nodarītajiem zaudējumiem vai saistību nepienācīgu izpildi.

7. Līguma grozīšanas un papildināšanas kārtība un kārtība, 
kādā pieļaujama atkāpšanās no Līguma

7.1. Līguma grozījumi vai papildinājumi ir pieļaujami, ja vien tie nav pretrunā ar Publisko iepirkumu likumu, abiem Līdzējiem vai to pilnvarotiem pārstāvjiem (pilnvaru robežās) abpusēji parakstot papildu vienošanos, kas kļūst par Līguma neatņemamu sastāvdaļu. 
7.2. Pasūtītājam ir tiesības nekavējoties atkāpties no Līguma šādos gadījumos:
7.2.1. ja ir notikusi Izpildītāja labprātīga vai piespiedu likvidācija;
7.2.2. ja pret Izpildītāju ir uzsākta maksātnespējas vai bankrota procedūra;
7.2.3. ja Izpildītājs nav sniedzis Pakalpojumu vispār;
7.2.4. Starptautisko un Latvijas Republikas nacionālo sankciju likumā paredzētajos gadījumos.
7.3. Atkāpšanās no Līguma neietekmē jebkuras citas Pasūtītāja vai Izpildītāja tiesības, kas izriet no Līguma. Šādā gadījumā Pasūtītājs samaksā Izpildītājam par faktiski veikto Līgumam atbilstošu Pakalpojumu.
7.4. Pasūtītājam jebkurā brīdī ir tiesības vienpusēji atkāpties no Līguma, ja tas konstatē, ka sniegtais Pakalpojums neatbilst Līguma un pielikumu  noteikumiem.

8. Personāla un apakšuzņēmēju nomaiņa
8.1. Pakalpojuma sniedzējs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un iesaistīt papildu apakšuzņēmējus šī līguma izpildē. Pasūtītājs var prasīt personāla viedokli par nomaiņas iemesliem. Pakalpojuma sniedzējam ir pienākums rakstiski saskaņot ar Pasūtītāju papildu personāla iesaistīšanu šī līguma izpildē.
8.2. Pakalpojuma sniedzēja Iepirkuma piedāvājumā norādītā personāla nomaiņa pieļaujama tikai šī līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Iepirkuma un šī līguma noteikumos norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
8.3.  Pasūtītājs pieņem lēmumu atļaut vai atteikt Iepirkuma izraudzītā Pakalpojuma sniedzēja personāla vai jaunu apakšuzņēmēju iesaistīšanu šīs līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saistībā ar Pakalpojuma sniedzēja  personāla un/vai apakšuzņēmēju nomaiņu.
8.4.  Puses veicot personāla un apakšuzņēmēja nomaiņu, ievēro Publisko iepirkumu likumā noteiktos nosacījumus.
1. Fizisko personu datu apstrāde

0. Līdzējam ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
0. Līdzējs, kurš nodod otram Līdzējam fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
0. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
0. Neskatoties uz iepriekšējā punktā minēto, IZPILDĪTĀJS piekrīt, ka PASŪTĪTĀJS nodod no IZPILDĪTĀJA saņemtos fizisko personu datus trešajām personām, kas PASŪTĪTĀJAM veic darbus un ar kurām PASŪTĪTĀJS sadarbojas tā darbības un Līguma izpildes nodrošināšanai.
0. Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja  izbeidzas nepieciešamība tos apstrādāt Līguma izpildes nodrošināšanai.
1. Noslēguma noteikumi
10.1.  Jautājumus, kas nav atrunāti Līgumā, bet var rasties tā izpildes nodrošināšanas sakarā, Līdzēji risina saskaņā ar Latvijas Republikas normatīvo aktu prasībām.
10.2.  Līdzēju domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski.
10.3.  Gadījumā, ja Līdzēji nevar vienoties par konkrētu domstarpību risinājumu, strīds tiek nodots izskatīšanai tiesā Latvijas Republikas normatīvajos aktos paredzētajā kārtībā.
10.4.  Gadījumā, ja Līguma darbības laikā notiks Pasūtītāja vai Izpildītāja reorganizācija, tā tiesības un pienākumus pāriet tiesību un saistību pārņēmējam.
10.5. Izpildītāja kontaktpersona ir […]
10.6.  Pasūtītāja kontaktpersona ir Nodrošinājuma […].
10.7. Juridiskās adreses vai norēķinu rekvizītu maiņas gadījumā Līdzēju pienākums ir 3 (trīs) darba dienu laikā paziņot par to otram Līdzējam.
10.8. Līgums sagatavots uz 6 (sešām) lapām 2 (divos) eksemplāros ar vienādu juridisku spēku, katram Līdzējam pa vienam eksemplāram. Līgumam ir 1. pielikums – tehniskā specifikācija / tehniskais piedāvājums, 2. pielikums – finanšu piedāvājums. Pielikumi ir Līguma neatņemamas sastāvdaļas.
1. Līdzēju rekvizīti un paraksti

	Pasūtītājs

